Жарма ауданында бұқаралық спорт түрлері мен спорттық инфрақұрылымды дамыту туралы ақпарат.

Жарма ауданы бойынша аудан тұрғындарының саны 32563 адамды құрады. Бүгінгі таңда ауданда 252 спорт секциялары құрылып, онда 13578 адам спортпен шұғылданады. Бұл дене шынықтыру және спортпен айналысушылардың   41,7 % құрайды.
Халықты спорттық инфрақұрылыммен 1000 адамға шаққанда қамтамасыз ету 86 % жетті. 
2026 жылғы күнтізбелік жоспарға сәйкес тұрғындардың арасында бұқаралық спорт пен салауатты өмір салтын дамыту мақсатында 70-қе жуық аудандық спорттық ісшаралар жоспарланған. Даңқты палуан Дәулет Тұрлыхановтың жүлдесіне арналған грек-рим күресінен Республикалық турнир, КСРО спорт шебері Думанбек Данабаевтың жүлдесіне арналған облыстық турнир, ағайынды Галиевтерді еске алуға арналған еркін күрестен Республикалық турнир, Жақсылық Уалиевті еске алуға арналған еркін күрестен Республикалық турнир, Болат Тұрлыхановты еске алуға арналған Республикалық турнирлер  өтті. 
Оқушылар арасында үстел теннисінен аудан біріншілігі, бюджеттік ұйымдар, кәсіпорындар, мекемелер қызметкерлері арасында баскетболдан аудан біріншілігі, 50 жастан асқан ардагер спортшылар арасында шағын-футболдан ашық аудандық турнир, оқушылар арасында шаңғы жарысынан аудан біріншілігі, 8 наурыз - халықаралық әйелдер күніне орай волейболдан аудан біріншілігі, жасөспірімдер арасында армрестлингтен ашық аудандық турнир, жасөспірімдер арасында грек-рим және қазақ күресінен аудан біріншілігтері өтті.
«Наурыз-мейрамы» мерекесіне арналған спорттық жарыстар, ҰОС-ның аяқталуына орай және Т. Әбдібековты еске алуға арналған пневматикалық мылтық атудан аудандық жарыс, жекелей ерлер және әйелдер арасында үстел теннисінен аудан біріншілігі, мұғалімдер арасында шағын-футболдан аудан біріншілігі, ерекше қабілеттілігі бар адамдар арасында боччадан аудандық жарыс және қазақ күресінен Жарма барысы турнирі өткізілді. 
Аудан бойынша 38 білім беру мектептері бар. Жалпы оқушылар саны – 6123. Спортпен айналысатын оқушылар саны 6 жастан 18 жасқа дейін – 2815.    
Ауданда облыстық дене шынықтыру және спорт басқармасына қарасты балалар-жасөспірімдер спорт мектебі жұмыс істейді. 12 ауылдық округте спорт мектебінің 14 бөлімшесінде 9 спорт түрінен (қазақша, еркін және грек-рим күресі, бокс, үстел теннисі, футзал, волейбол, футбол, дзюдо) секцияларында 1355 бала жаттығады. Оқу-жаттығу жиындарын 44 жаттықтырушы жүргізеді. 
Жарма ауданында дене шынықтыру және спортпен шұғылдану үшін 75 бірлік спорттық нысандар бар. Оның ішінде Б. Тұрлыханов атындағы спорт кешені, Шар қаласындағы спорт кешен, Қалбатау ауылындағы спорт модуль 6 хоккей қорапшалары және 66 жазықтықты құрылыстар (25 – спорттық алаңдар, 41 – футбол алаңдары). 
2024 жылы Әуезов кентінде «Қазақстан халқына» қорының атынан ангар типті спорт зал салынды. 
2025 жылы Қалбатау ауылында және Шар қаласында бассейн құрылыстары, Қалбатау ауылында стадион және Жаңғызтөбе кентінде спорт модуль құрылыстары басталды.


Жарма ауданының дене шынықтыру 
және спорт бөлімі басшысының м.а.				        Д. Сағидолла

